Basiliopolis ad Suram
Basiliopolis ad Suram vel Basiligardia (Russice Васильсурск, in lingua Mari montana Шу́рдӹнг) est colonia urbana (usque ad annum 1927 urbs) in regione Novogardiensi Inferiore Russiae. In ripa dextra Volgae fluminis in ostio Surae fluminis stat. Circa mille incolarum (anno 2020) habet, sed saeculo XVI arx et urbs notissima.

Historia 

In colle supra locum Basiliopolis saeculo XV arx et templum Czeremissorum nomine Tsepel stabat. Ea deleta Basiliopolis condita est ut arx a ducibus Basilii III principis Moscoviae, qui contra chanatum Casanense bellum gerebant. Nomine principis Neapolis Basiliana nominata est. Mercatus locus totius Volgae, qui tempore posteriore in Makar'evo et in Novogardiam Inferiorem tralatus est, primo Basiliopoli ab anno 1524 erat. Ab anno 1779 circuli caput, ab anno 1927 colonia urbana.

Insigne 
In insigni Basiliopolitano statumen ligneum puppis navigii pictum est, nam silvis ad naves construendas idoneis Basiliopolis circumcinctum erat.

Nota

Nexus externi 

 De Basiliopoli in Lexico encyclopaedico Brockhaus et Efron 

Loci habitati Russiae
Urbes regionis Novogardiensis Inferioris
Condita 1523